**VÁLLALKOZÁSI KERETSZERZŐDÉS**

**(TERVEZET)**

amely létrejött egyrészről

**Budapest Főváros Főpolgármesteri Hivatal**

Képviseli: *dr. Számadó Tamás főjegyző*

Székhely: 1052 Budapest, Városház u. 9-11.

Adószám: 15490012-2-41

Törzskönyvi azonosító szám: 490012, KSH

KSH statisztikai számjel: 15490012-8411-325-01

ÁHTI azonosító: 729028

Fizetési (bank)számlaszám: 11784009-15735636

mint megrendelő (a továbbiakban: **Megrendelő**),

másrészről a

**………………………………………………………**

Képviseli: ………………………………………….

Székhely: …………………………………………..

Cégjegyzékszám: ……………………………………

Adószám: ……………………………………………

Statisztikai számjel:………………………………….

Fizetési (bank)számlaszám: …………………………

mint vállalkozó (a továbbiakban: **Vállalkozó),**

**(**Megrendelő és Vállalkozó külön-külön a **Fél**, együttesen a **Felek**) között az alulírott helyen és időben az alábbi feltételekkel:

1. Előzmények
2. Megrendelő a Budapest Főváros Önkormányzata Főjegyzőjének Budapest Főváros Főpolgármesteri Hivatal Beszerzési Szabályzatáról szóló 44/2018. (VIII. 28.) számú utasítása szerint a „**Városháza épületében lévő automata tolóajtók karbantartása és javítása 2024-2025. években**” tárgyban beszerzési eljárást folytatott le. Ennek eredménye alapján Vállalkozóval, mint a *nyertes ajánlattevővel/nyertest követő második helyezettnek minősített ajánlattevővel*[[1]](#footnote-1), annak árajánlata
(**1. számú melléklet**, a továbbiakban: **Ajánlati adatlap**) alapján kerül jelen vállalkozási keretszerződés (továbbiakban: **Szerződés**) megkötésre.
3. Felek rögzítik, hogy a beszerzési eljárás során keletkezett iratokat - fizikai csatolás nélkül is - úgy kell tekinteni, mint amelyek jelen Szerződéssel együtt olvasandók és értelmezendők, különös tekintettel az alábbi dokumentumokra (továbbiakban: beszerzési eljárás dokumentumai):
4. ajánlatkérés és mellékletei,
5. adott esetben a beszerzési eljárás során kibocsátott kiegészítő tájékoztatások,
6. Vállalkozó nyertes ajánlata,
7. adott esetben Vállalkozó által benyújtott hiánypótlás, felvilágosítás.
	1. A felsorolt dokumentumok tartalma közti ellentmondás esetén Felek az alábbi értelmezési sorrendet veszik figyelembe: a) Szerződés b) Ajánlatkérés és mellékletei, c) kiegészítő tájékoztatás(ok), g) Vállalkozó ajánlata), h) Vállalkozói hiánypótlás, felvilágosítás
	2. Amennyiben az ellentmondás műszaki tartalmat érint, akkor minden esetben a Megrendelő szerinti műszakilag megbízhatóbb, magasabb színvonalat, magasabb értéket képviselő megoldást kell figyelembe venni.
8. A Szerződés tárgya, teljesítés helye, a Szerződés időbeli hatálya
9. Megrendelő megrendeli, Vállalkozó pedig vállalja Megrendelő székhelyén, a Budapest Főváros Főpolgármesteri Hivatal épületében (1052 Budapest, Városház utca 9-11.) lévő **6 (hat) darab,** az épület földszinti folyosóin található **automata működtetésű tolóajtó szerkezetek** határozott idejű Vállalkozási Keretszerződés keretén belül történő teljes körű karbantartását és javítását a műszaki leírásban (***2. számú melléklet***, a továbbiakban: **Műszaki leírás**) meghatározottak szerint. Megrendelő a meghatározott szolgáltatások szerződésszerű teljesítése estén annak átvételére és vonatkozó vállalkozói díj megfizetésére köteles.
10. Vállalkozó a Műszaki leírásban részletesen meghatározott karbantartási és javítási szolgáltatások teljesítése körében az alábbi feladatokat köteles teljesíteni:

a) ***karbantartás:*** az automata működtetésű tolóajtók negyedévente szükséges ellenőrzése, javítási- és beállítási munkák elvégzése, a szükséges rezsianyag használat biztosítása mellett (a továbbiakban: ***Karbantartási szolgáltatás***);

b) ***eseti javítások:*** a karbantartás ideje alatt feltárt (a karbantartási feladatokat meghaladó), vagy váratlan meghibásodások elhárítása alkalomszerűen, bejelentésre a IV.2.3. pont szerinti kiszállással (a továbbiakban: ***Eseti javítási szolgáltatás***).

1. Jelen Szerződés a Felek általi kölcsönös aláírást követően legkorábban **2024. január 1-jén,** lép hatályba és határozott, **2025. december 31. napjáig terjedő időtartamra**, illetve ezen határozott időtartamon belül legfeljebb a rendelkezésre álló szerződéses keretösszeg eléréséig jön létre, azzal, hogy II. 4. pontban foglaltak szerint a Szerződés egy alkalommal – legfeljebb hat hónappal – meghosszabbodhat. Amennyiben jelen Szerződés aláírására 2024. január 1-étkövetően kerül sor, úgy a szerződés a Felek általi kölcsönös aláírás napján lép hatályba azzal, hogyha az aláírások nem ugyanazon napon történnek, a hatályba lépés időpontja a legutolsó aláírás napja.
2. Felek rögzítik, hogy amennyiben a Megrendelőnek az éven túli kötelezettségvállalásra a költségvetési felhatalmazás rendelkezésére áll, úgy a Szerződés időbeli hatálya – legkésőbb Megrendelőnek a Szerződés lejárta előtt 30 nappal a Vállalkozó részére kézbesített egyoldalú írásbeli nyilatkozatával –a tájékoztatásban rögzített határidőig, de legfeljebb 2026. június 30-ig terjedő időtartamra meghosszabbodhat. Felek rögzítik, hogy a jelen pont szerinti nyilatkozat közlése kizárólag a Szerződés II. 3. pontban rögzített időbeli hatályát érinti az egyéb feltételek változatlanul hagyása mellett.
3. Felek rögzítik, hogy amennyiben Megrendelő a II.6 pont szerint biztosított, a Szerződés időbeli hatályát érintő jogát gyakorolja, úgy Vállalkozó köteles a tájékoztatásban foglalt időpontig a jelen Szerződésben részletezett kötelezettségeit folyamatosan, változatlan feltételekkel és tartalommal maradéktalanul teljesíteni. Ezek elmaradása vagy nem szerződésszerű teljesítése az VII-IX. pontban részletezett jogkövetkezmények alkalmazását vonja maga után.
4. Vállalkozói díj
5. Felek a jelen Szerződés II. 2. a) pontjában meghatározott **Karbantartási szolgáltatás** esetében az általános forgalmi adóról szóló 2007. évi CXXVII. törvény (továbbiakban: Áfa tv.) 58. §-a szerinti időszakonkénti elszámolásban állapodnak meg, az elszámolási időszak **naptári negyedév**. Vállalkozó a jelen Szerződésben meghatározottak szerződésszerű teljesítése esetén …..………………….Ft/negyedév + ÁFA, azaz …………………………… **forint/negyedév** + ÁFA vállalkozói átalánydíjra jogosult.[[2]](#footnote-2)
	1. Felek rögzítik, hogy a karbantartáshoz szükséges eszközöket és rezsianyagokat Vállalkozó biztosítja, továbbá a vállalkozói átalánydíj magában foglalja a Vállalkozó valamennyi, jelen Szerződés II. 2. a) pontjában meghatározott karbantartási szolgáltatás teljesítésével kapcsolatban felmerülő mindennemű költségét és egyéb kiadását (különösen, de nem kizárólagosan a felhasznált eszközök és anyagok előállításával, beszerzésével, importjával, vámügyintézésével, forgalmazásával, szállításával, mozgatásával, csomagolásával, összeszerelésével kapcsolatos költségek és a kiszállási díj,), valamint közterhet (adók, vámok, illetékek, stb).
	2. Vállalkozói díjon felül a Karbantartási szolgáltatások körében Vállalkozó egyéb díjazásra nem tarthat igényt, többletköltséget semmilyen jogcímen nem érvényesíthet.
6. Vállalkozó a jelen Szerződés II. 2. a) pontja szerinti Karbantartási szolgáltatások teljesítése során feltárt vagy Megrendelő által észlelt és bejelentett, a Karbantartási szolgáltatások körébe nem tartozó hibák javítását előzetesen elfogadott árajánlat alapján – a jelen Szerződés IV.2. pontjában foglaltakra figyelemmel –, Megrendelő esetiírásos megrendelésére végzi (**Eseti javítási szolgáltatás**).
	1. Vállalkozó a jelen Szerződés II. 2. b) pontja szerinti Eseti javítási szolgáltatások szerződésszerű teljesítése esetén …………….. Ft/óra + ÁFA, azaz ………………….. forint/óra + ÁFA **rezsióradíjra** jogosult.[[3]](#footnote-3)
	2. Felek rögzítik, hogy az Eseti javítási szolgáltatáshoz szükséges eszközöket és rezsianyagokat Vállalkozó biztosítja. Vállalkozó az Eseti javítási szolgáltatás teljesítése során jogosult az igazoltan és indokoltan felhasználásra került alkatrészek és anyagok – ide nem értve a rezsianyagokat – költségének megtérítése az előzetesen elfogadott árajánlat alapul vételével.
	3. Felek rögzítik továbbá, hogy a III.2.1. pontban meghatározott rezsióradíj magában foglalja a IV.3. pontba foglalt kiszállás költségeit. Vállalkozó a rezsióradíjon, illetve indokolt és igazolt költségeinek megtérítésén felül az Eseti javítási szolgáltatások körében egyéb díjazásra nem tarthat igényt, illetve egyéb költséget semmilyen jogcímen nem érvényesíthet.
7. A Szerződés keretösszege:
* **2024. évben**: 500.000,- Ft, azaz Ötszázezer forint + ÁFA,
* **2025. évben**: 500.000,- Ft, azaz Ötszázezer forint + ÁFA.
	1. Az ÁFA mértékére és megfizetésének módjára az adókötelezettség keletkezésének napján hatályos adójogszabályok az irányadóak.
	2. Jelen Szerződés teljesítése körében, a Szerződés időtartama alatt, a jelen Szerződésben meghatározott és teljesített szolgáltatásokra vonatkozó vállalkozói díj, rezsióradíj, valamint a III.2.3. pont szerinti költségtérítés együttes összege nem haladhatja meg a szerződéses keretösszeg 2024., illetve 2025. évekre vonatkozó teljes összegét. A 2024. évi keretösszegből fel nem használt összeg a 2025. évre nem vihető át.
	3. Vállalkozó tudomásul veszi, hogy Megrendelő csak jogosult, de nem köteles – a Karbantartási szolgáltatást ide nem értve - az adott évekre meghatározott keretösszegeket elérő Eseti javítási szolgáltatás megrendelésére, az ebből származó bevételkiesés a saját kockázatát képezi, és amennyiben jelen Szerződés megszűnésének időpontjában az általa elvégzett szolgáltatások értéke nem éri el a III. 3. pont szerinti keretösszeget, ebből eredő esetleges bevételkiesése saját kockázatát képezi, és emiatt Megrendelővel szemben kártérítési vagy egyéb jogcímen semmilyen igényt nem érvényesíthet. Vállalkozó kijelenti, hogy ennek a kockázatnak az ismeretében, azt elfogadva nyújtotta be ajánlatát és köti meg jelen Szerződést, minden ezzel kapcsolatos esetleges jövőbeni igényéről jelen Szerződés aláírásával egyidejűleg, visszavonhatatlanul lemond. Felek rögzítik, hogy a Megrendelő nem köteles jelen pontban meghatározott keretösszegeket maximálisan felhasználni, azzal, hogy a jelen Szerződés időtartama alatt e keretösszeg 70%-os, azaz hetven százalékos lehívására kötelezettséget vállal.
1. Megrendelő kijelenti, hogy a Szerződés teljesítéséhez szükséges pénzügyi fedezet rendelkezésre áll.
2. Felek jogai és kötelezettségei
3. A Karbantartási szolgáltatás (negyedéves karbantartás) teljesítését Megrendelő írásbeli igénybejelentéssel kezdeményezi Vállalkozónál. Ennek kézbesítését (kézhezvételét) követően Vállalkozó köteles a munkavégzés időpontját a Megrendelővel haladéktalanul egyezteti, majd ennek megállapítását követően az igénybejelentést visszaigazolni. A szolgáltatás így meghatározott időpontjának az igénybejelentés kézbesítésétől (kézhezvételétől) számított 20 munkanapon belüli időpontnak kell lennie és a Megrendelőre irányadó munkaidőben (hétfőtől-csütörtökig: 8 órától 16 óra 30 percig; pénteken: 8 órától 14 óráig) kell teljesíteni. Felek indokolt esetben a szolgáltatások teljesítésének időpontját a fentiektől eltérően is rögzíthetik.
4. Megrendelő az általa észlelt meghibásodásról haladéktalanul, telefonos úton, a meghibásodás jellegének pontos leírásával értesíti, egyúttal írásban -e-mail, útján- tájékoztatja Vállalkozót.
	1. Vállalkozó az Eseti javítási szolgáltatás teljesítésének igénye esetén a várható költségekről tételes kalkulációt készít, és írásbeli ajánlatot tesz Megrendelő részére Megrendelő igénybejelentésének kézhezvételétől számított 15 munkanapon belül.
	2. Az munkák elvégzése Megrendelő eseti árajánlatot elfogadó írásbeli megrendelése alapján történik. Az eseti megrendelést Vállalkozó köteles - a Megrendelővel egyeztetett vállalási határidő megállapítását követően – írásban (email útján) visszaigazolni. Amennyiben a javításhoz szükséges alkatrész vagy egyéb dolog – ide nem értve a rezsianyagot – beszerzéséhez szükséges idő ezen határidőt előre láthatóan meghaladja, Vállalkozó a IV.16.2. és X.2. pontokba foglaltaknak megfelelő akadályközlésre köteles, és a szolgáltatás teljesítésének időpontjának fenti meghatározásához az akadályközlésben megjelölt elhárulás határidejét kell figyelembe venni.
	3. Vállalkozó az eseti megrendelés visszaigazolását követően a vállalt időtartamon belül köteles a javítást megkezdeni (*kiszállási határidő*), a Megrendelőre irányadó IV. 1. pont szerinti munkaidőben végezni, és a körülményektől függően a IV.2.2 pont szerint egyeztetett időpontig befejezni. A munkavégzés megkezdésének tényleges napjáról Vállalkozó 2 (kettő) munkanappal megelőzően köteles Megrendelőt tájékoztatni.
5. Megrendelő 1 fő képviselője a Karbantartási és az Eseti javítási szolgáltatás egyeztetett időpontjában köteles a teljesítési helyen tartózkodni, és a feladat ellátásához szükséges feltételeket biztosítani. Megrendelő köteles gondoskodni arról, hogy Vállalkozó a munkájával kapcsolatos helyszínt akadálytalanul megközelíthesse, oda bejuthasson és ott munkáját zavartalanul végezhesse. Megrendelő köteles a munkaterületet a jelen Szerződésben és a Műszaki leírásban meghatározott szolgáltatások teljesítéséhez szükséges, alkalmas állapotban Vállalkozó rendelkezésére bocsátani.
6. Felek rögzítik, hogy Vállalkozó a Műszaki leírásban meghatározott Karbantartási és Eseti javítási szolgáltatások teljesítéséről, az elvégzett munkáról, a III.2. pont szerinti felhasznált anyagokról, illetve a költségekről a munka elvégzését követően a helyszínen munkalapot állít ki, melyen – annak hiba- és hiánymentességes esetén - Megrendelő arra jogosult kapcsolattartója aláírásával igazolja a munka elvégzését. A szakmai teljesítést igazoló munkalap nem minősül a Vállalkozó által kiállított számlához kapcsolódó, a kifizetéshez szükséges teljesítésigazolásnak.
7. Vállalkozó köteles Karbantartás és az Eseti javítási szolgáltatást a vonatkozó hatályos jogszabályok és szabványok, az akkreditált minőségi előírások, műszaki leírások, a gyártói ajánlások, valamint az éves viszonylatban programozott karbantartási technológia előírásainak és minőségi követelményeinek megfelelően elvégezni, továbbá kizárólag a fenti feltételeknek megfelelő, valamint gyári vagy elsődleges beépítésű, kiváló konstrukciós, szerelési és használhatósági minőséget magába foglaló, a piacon hasonló termékek kapcsán általában elvárt minőségű anyagokat és alkatrészeket felhasználni.
8. Vállalkozó köteles a szolgáltatásokat kizárólag a megfelelő szakképzettséggel rendelkező szakemberekkel végezni.
9. Vállalkozó jelen Szerződésben meghatározott Karbantartási és Eseti javítási szolgáltatások teljesítése során alvállalkozó igénybevételére nem jogosult.
10. Vállalkozó köteles a munkavégzést úgy megszervezni, hogy biztosítsa a munka biztonságos, szakszerű, gazdaságos és határidőre történő befejezését, továbbá a hivatali ügymenetet ne akadályozza meg vagy gátolja.
11. Ha Megrendelő célszerűtlen vagy szakszerűtlen utasítást ad, erre Vállalkozó köteles figyelmeztetni. Ha Megrendelő a figyelmeztetés ellenére utasítását fenntartja, Vállalkozó a Szerződéstől elállhat vagy a feladatot a Megrendelő utasításai szerint, a Megrendelő kockázatára elláthatja. Vállalkozó köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát.
12. Megrendelő jogosult a munkát és a felhasználásra kerülő anyagot a munkavégzés megkezdése előtt vagy munkavégzés közben is ellenőrizni. Vállalkozó nem mentesül a szerződésszegés jogkövetkezményei alól, ha Megrendelő az ellenőrzést elmulasztotta vagy nem megfelelően végezte el.
13. Vállalkozó a munkavégzése során, a munkaterületen és a munkavégzés hatókörében köteles betartani az általános és Megrendelőre vonatkozó, mindenkor hatályos tűz-, környezet- és munkavédelmi előírásokat.
14. A Vállalkozó köteles a munkavégzés ideje alatt a munkaterülettel közvetlen kapcsolatban lévő területek (földszinti folyosó érintett része) tisztántartásáról gondoskodni, különös tekintettel a napi munkavégzést követő takarításra. Amennyiben Vállalkozó a munkaterületet a napi munkavégzés befejezését követően nem takarítja fel, úgy Megrendelő jogosult azt a Vállalkozó költségére kitakaríttatni. Vállalkozó köteles továbbá a tevékenysége során esetlegesen keletkező hulladékot, valamint a veszélyes hulladékot a vonatkozó jogszabályi rendelkezéseknek megfelelően, összegyűjteni, tárolni és elszállítani. A keletkező törmelék, veszélyes anyag stb. munkaterületről történő elszállítása kizárólag a Főpolgármesteri Hivatal működésének zavartalan biztosítása mellett történhet.
15. Vállalkozó köteles a munkavégzése során a meglévő létesítmények, burkolatok, berendezések, harmadik személyek vagyontárgyai állagmegóvásáról, valamint a Főpolgármesteri Hivatal területén tartózkodók személyek életét-, egészségét és testi épségét nem veszélyeztető munkavégzésről kiemelt figyelemmel gondoskodni. A megrongálásból eredő hibák, illetve személyi sérülések miatt Vállalkozó kártérítési felelősséggel tartozik.
16. Vállalkozó kötelezettséget vállal arra, hogy a munkaterület, valamint eszközei, berendezései és a nála lévő alkatrészek és anyagok saját költségen történő őrzéséről a munkavégzés időtartama alatt gondoskodik.
17. Megrendelő a Vállalkozó részére belépési engedélyt biztosít. Vállalkozó köteles gondoskodni arról, hogy a munkát végzők azonosító kártyájukat a munkavégzés során annak teljes időtartama alatt jól látható helyen, a munkavégzést nem akadályozó, biztonságos módon viseljék.
18. Felek kötelesek a Szerződés fennállása alatt és megszűnése során együttműködni és tájékoztatni egymást a Szerződést érintő lényeges körülményekről.
	1. Felek kötelesek minden, a másik Fél által kért és a szerződésszerű teljesítéshez szükséges tájékoztatást és információt kellő időben megadni.
	2. Felek haladéktalanul kötelesek egymást értesíteni minden olyan körülményről és akadályról, ami a Szerződés teljesítésére kihatással lehet, illetve a Szerződésben vállalt valamely kötelezettség teljesítése előre nem látható okból gátolja, kivéve, ha az adott körülményt vagy akadályt a másik Félnek közlés nélkül is ismernie kellett. Az akadályközlési kötelezettség elmulasztásával okozott kárért a mulasztó Fél a szerződésszegésért való felelősség szabályai szerint felelős.
	3. Egyik Fél sem hivatkozhat a tájékoztatási kötelezettség megsértésére olyan jogokkal, tényekkel és adatokkal kapcsolatban, amelyeket ismert, vagy a Szerződésből és annak mellékleteiből, továbbá közhiteles nyilvántartásból vagy más forrásból ismernie kellett.
	4. Ha a Szerződés létrejön, az a Fél, aki a fentiekben hivatkozott kötelezettségét megszegi, köteles a másik Fél ebből származó kárát a Polgári Törvénykönyvről szóló 2013. évi V. törvény (a továbbiakban: *Ptk.*) szerződésszegéssel okozott károkért való felelősségről szóló általános szabályai szerint megtéríteni.
	5. A Szerződés létrejöttének elmaradásáért a Feleket kártérítési kötelezettség nem terheli.
19. Teljesítés és teljesítésigazolás
20. A Szerződés, illetve az egyes Karbantartási szolgáltatások és Eseti javítási szolgáltatások akkor tekinthetők Vállalkozó részéről szerződésszerűen teljesítettnek, amennyiben azokat Vállalkozó a megállapított határidőben, valamint a jelen Szerződésben, annak mellékleteiben (Ajánlati adatlap, Műszaki leírás), a beszerzési dokumentációban foglalt feltételeknek és a IV.5. pont szerinti követelményeknek megfelelően, hiba- és hiánymentesen, rendeltetésszerű használatra alkalmas állapotot elő- vagy visszaállítva elvégezte, továbbá az azokról kiállított IV.4. pont szerinti munkalapot hiba és hiánymentesen átadta Megrendelőnek.
21. A teljesítés akkor igazolható, ha az mindenben megfelel az V. 1. pont szerinti feltételeknek.
	1. Megrendelő a teljesítés elismeréséről vagy az elismerés megtagadásáról Eseti javítási szolgáltatás esetén legkésőbb a Vállalkozó teljesítésétől számított 5 (öt) napon belül, a karbantartási szolgáltatás esetében a tárgynegyedévet követő hónap 5. napjáig nyilatkozik.
	2. Amennyiben Megrendelő szerződésszerű teljesítést állapít meg, legkésőbb Vállalkozó teljesítésétől számított 5. (ötödik) napon, illetve a tárgynegyedévet követő hónap 5. napjáig teljesítésigazolást állít ki 2 (kettő) példányban, amelyből 1 (egy) eredeti példány a Vállalkozót illeti meg.
	3. Megrendelő részéről teljesítésigazolás kiállítására az illetékes belső szervezeti egység (Hivatalüzemeltetési és Intézményfejlesztési Főosztály) vezetője jogosult.
22. A jelen Szerződés tárgyát képező vállalkozói szolgáltatások teljesítésének legkésőbb a II. 3. pontban rögzített határnapig meg kell történnie. A Szerződés hatályának II. 4. pontjában foglaltak szerinti meghosszabbítása esetén ez a rendelkezés megfelelően alkalmazandó.
23. Fizetési feltételek
24. Megrendelő előleget nem fizet.
25. Megrendelő a Karbantartási szolgáltatások ellenértékét negyedévente, az Eseti javítási szolgáltatások ellenértékét azok elvégzését követően, alkalmanként fizeti meg Vállalkozó részére. A kifizetés feltétele az V.1. pont szerinti szerződésszerű teljesítés, az adott szolgáltatásra vonatkozó szabályszerű számla kiállítása és benyújtása, valamint ahhoz a V.2. pont szerinti teljesítésigazolás mellékletként csatolása.
26. Vállalkozó a Karbantartási szolgáltatásokról **negyedévente**, a tárgynegyedévet követő hónap 10. napjáig, az Eseti javítási szolgáltatásról annak elvégzését követően **alkalmanként, a mindkét fél által aláírt munkalap keltét követő 8 (nyolc) napon belül** állít ki számlát, melyet a számla keltét követő 3 napon belül igazoltan eljuttat Megrendelő részére. A számla benyújtásának feltétele az egyes szolgáltatásokra vonatkozóan az V.2 pont szerint kiállított teljesítési igazolás, mely a számla mellékletét képezi. A számlát Megrendelő nevére és címére – a jogszabályban megállapított határidőben – kell kiállítani és 2 (kettő) példányban a Hivatalüzemeltetési és Intézményfejlesztési Főosztály részére benyújtani. Vállalkozó a számlán köteles feltüntetni a megjegyzés rovatban az Hivatalüzemeltetési és Intézményfejlesztési Főosztály megnevezést, amennyiben rendelkezésre áll a megrendelés iktatószámát és a „**Városháza épületében lévő automata tolóajtók karbantartása és javítása 2024-2025”** tárgyat.
27. A teljesítési igazolás csatolásának elmulasztása esetén, vagy VI.3. pont szerinti tartalom hiányában, továbbá, ha Vállalkozó általkiállított számla nem felel meg a számvitelről szóló 2000. évi C. törvény, az általános forgalmi adóról szóló 2007. évi CXXVII. törvény és a vonatkozó egyéb hatályos jogszabályi előírásoknak, Megrendelő írásban jelzi a hibát Vállalkozó részére, és kéri annak helyesbítését. Ezen esetekben, továbbá a számla késedelmes rendelkezésre bocsátása esetén a Megrendelő fizetési késedelme kizárt.
28. Megrendelő a jelen fejezetben meghatározottak szerint szerződés- és jogszabályszerűen kiállított számla ellenértékét Megrendelő annak keltétől számított 30 napos fizetési határidővel Vállalkozó …………………………………………….. számú bankszámlájára történő átutalással fizeti meg.
	1. Megrendelő az átutalást forintban köteles teljesíteni.
	2. Fizetési késedelem esetén Felek Ptk. 6:155. §-ában, illetve a behajtási költségátalányról szóló 2016. évi IX. törvényben foglaltak alkalmazását írják elő.
29. Hibás teljesítés, szavatossági és jótállási igények
30. Vállalkozó **hibásan teljesít**, ha adott szolgáltatása a teljesítés időpontjában nem felel meg a szerződésszerű teljesítés V.1. pontban meghatározott követelményének.
	1. Hibás teljesítés esetén a Megrendelő elsősorban kijavítást kér Vállalkozótól. Amennyiben kijavításra nincs lehetőség vagy gazdaságilag nem ésszerű Vállalkozó a hibás alkatrész, illetve dolog kicserélésére köteles.
	2. A kijavítást, illetve a kicserélést a dolog tulajdonságaira és a Megrendelő által elvárható rendeltetésére figyelemmel haladéktalanul, de legkésőbb Megrendelő írásbeli közlésének kézbesítésétől (kézhezvételétől) számított 5 (öt) munkanapon belül kell elvégezni.
	3. A kijavításért, illetve kicserélésért Vállalkozó semmilyen jogcímen nem jogosult díjazásra vagy költségtérítésre.
31. Felek megállapodnak, hogy Vállalkozó a jelen Szerződés szerint teljesített szolgáltatásokra vonatkozóan a Ptk. 6:171.-173 §-ai alapján **jótállást vállal**. Megrendelő szavatossági jogaira a Ptk. vonatkozó rendelkezései irányadóak.
	1. A jótállás időtartama 12 (tizenkettő) hónap, a beépítésre kerülő alkatrészekre és berendezésekre vonatkozóan pedig jogszabály vagy a gyártója/forgalmazója által biztosított idő, de legalább 12 (tizenkettő) hónap.
	2. A jótállási időszak kezdete a tényleges teljesítés időpontja.
	3. A jótállási kötelezettség időtartama alatt felmerülő hibák elhárítására vonatkozóan a hibás teljesítés VII. 1.1-1.3 pontjaiban foglalt szabályait kell megfelelően alkalmazni.
	4. Jelen szavatossági és jótállási jogok érvényesítése nem zárja ki Megrendelő hibás teljesítésből eredő egyéb kárának megtérítését
32. Szerződésszegés esetén Megrendelő jogosult a Vállalkozó részére bármilyen jogcímen járó összeget visszatartani a követeléssel kapcsolatos jogvita egymás közötti rendezéséig vagy jogerős befejezéséig.
33. Vállalkozó a szerződésszegésével Megrendelőnek okozott bármilyen kár tekintetében a Ptk. kártérítési szabályai szerint felel, különös tekintettel a 6:142. § - 6:151. §-okban foglaltakra.
34. A Szerződés megerősítése
35. Vállalkozó szavatolja, hogy a jelen Szerződés tárgyát képező termékek megfelelnek a IV.6. pontokban előírt feltételeknek és minőségi követelményeknek (kellékszavatosság).
36. Vállalkozó szavatolja továbbá, hogy az általa átadott termékek per-, igény- és tehermentes, valamint azon nem áll fent harmadik személynek olyan joga, mely Vevő tulajdonszerzését megakadályozná vagy korlátozná.
37. Vállalkozó szerződésszegés esetén kötbér fizetésére köteles a Ptk 6:186-6:187. §-nak szabályai szerint.
	1. Amennyiben Vállalkozó a jelen Szerződés II. 2. a) pontjában meghatározott Karbantartási szolgáltatás teljesítését a IV. 1. pont szerint megállapított határidőn belül, valamint a jelen Szerződés II. 2. b) pontjában meghatározott Eseti javítási szolgáltatás körében a IV. 2.1. pont szerinti ajánlatadási határidőt elmulasztja, vagy a munkát a IV.2.2 pont szerinti eseti megrendelés keretében meghatározott határidőn belül nem kezdi meg, úgy Megrendelő **késedelmi kötbér** érvényesítésére jogosult. A késedelmi kötbér mértéke a határidő eredménytelen elteltét követően minden késedelemmel érintett munkanapra számítottan …………… Ft[[4]](#footnote-4), azaz …………………………………….forint, de legfeljebb ……. Ft, azaz ….. forint.
	2. Megrendelő **hibás teljesítési kötbérre** a VII. 1.2. pontban, továbbá a Szerződés hatálya alatt keletkezett jótállási kötelezettség esetében a VII.2.3 pontban foglaltak szerinti határidő eredménytelen elteltét követően, a határidő utolsó napját követő naptól a szerződésszerű teljesítés napjáig, de legfeljebb 5 (öt) munkanapig jogosult. A hibás teljesítési kötbér mértéke minden hibás teljesítéssel érintett munkanap után a Szerződés II. 2. a) pontjában meghatározott szolgáltatás vagy azért jótállás esetén jelen Szerződés III.1. pontja szerinti nettó vállalkozói átalánydíj 5 %-a, de legfeljebb 25 %-a; a Szerződés II. 2. b) pontja szerinti szolgáltatás vagy azért jótállás esetén az eseti javítási szolgáltatás IV.2.2. eseti megrendelés keretében rögzített nettó ellenértékének 5 %-a, de legfeljebb 25 %-a.
	3. Amennyiben Megrendelő a IX.7. pont szerinti vagy egyéb módon történő súlyos szerződésszegése miatt jelen Szerződést azonnali hatállyal felmondja vagy Vállalkozó a jótállási kötelezettségét a Szerződés bármilyen okból történő megszűnése után a VII.1.2. pontban meghatározott 5 (öt) munkanapon belül nem teljesít, úgy Megrendelő **meghiúsulási kötbérre** jogosult, melynek mértéke a teljes kétéves nettó keretösszeg 20%-a. Megrendelő meghiúsulási kötbérre az annak alapjául szolgáló szerződésszegés beálltától jogosult.
	4. A jelen Szerződésben kikötött egyik kötbértípus alkalmazása sem zárja ki a másik alkalmazását.
	5. Megrendelő a kötbérigényét –mértékének megállapítását követően - írásban köteles közölni Vállalkozóval, külön megjelölve annak jogalapját és összegét.
		1. Vállalkozó a Megrendelő által megállapított kötbérigényről szóló nyilatkozat kézhez vételétől számított 5 (öt) napig vitathatja annak fennállását vagy összegét. Ezen határidő elmulasztása jogvesztő és a kötbérigény elismerésének minősül.
		2. Megrendelő az esedékes kötbér iránti igényét a Vállalkozó teljesítésével összefüggésben kiállított számlától elkülönülten kiállított pénzügyi bizonylat (számla vagy egyéb pénzbekérő) útján jogosult érvényesíteni. A pénzügyi bizonylatot Vállalkozó a kézhezvételtől számított 30 napon belül köteles kiegyenlíteni.
38. Szerződés módosítása, megszüntetése
39. Felek jelen Szerződést - a II. 4. pontban foglalt eset kivételével- kizárólag előzetes egyeztetést követően, közös megegyezéssel írásban módosíthatják vagy egészíthetik ki.
40. Jelen Szerződés megszűnik– a jótállásra vonatkozó VII.2 pont és a VIII.3.3. pont jótállási kötelezettség elmulasztásakor keletkező kötbér fizetési kötelezettségre vonatozó rendelkezése kivételével –
41. a Szerződés szerződésszerű és kölcsönös teljesítésével
42. a II.3. pontban, illetőleg az II.4. pontban foglaltak szerint meghatározott időtartam lejártával, vagy ha a III. 3. pontban meghatározott szerződéses keretösszeg a II. 3. pontban meghatározott végső határidő lejárta előtt kimerítésre kerül, úgy a 2025. évi szerződéses keretösszeg kimerülésének időpontjában;
43. Felek közös megegyezésével;
44. a jelen Szerződésben biztosított rendes felmondással;
45. Megrendelő részéről történő elállással;
46. súlyos szerződésszegés miatti azonnali hatályú felmondással;
47. a Szerződés olyan okból történő lehetetlenülése esetén, amelyért egyik Fél sem felelős
48. Felek közös megegyezéssel a Szerződést a jövőre nézve megszüntethetik. A Szerződés megszüntetése esetén a Felek további szolgáltatásokkal nem tartoznak.
49. Felek a másik Félhez intézett nyilatkozattal gyakorolhatják felmondási jogukat. Rendes felmondás esetén a felmondás időtartama a felmondási nyilatkozat kézbesítésétől (kézhezvételétől) számított 30 (harminc) nap.
50. Megrendelő a Ptk. szabályai szerint a szerződéstől elállhat szerződésszegés esetén.
51. A Szerződés bármely Fél részéről történő azonnali hatályú felmondása csak a másik Fél súlyos szerződésszegése esetén lehetséges, a másik Félhez intézett írásbeli nyilatkozattal. A Szerződés ez esetben a nyilatkozat kézbesítésének (kézhezvételének) napjával szűnik meg.
52. Felek súlyos szerződésszegésnek tekintik különösen, de nem kizárólagosan, ha
53. Vállalkozó bármely szolgáltatás hibás teljesítése, illetve a Szerződés hatálya alatt keletkezettjótállási kötelezettségét a hibás teljesítési, illetve a jótállási kötbéridőszakaz 5 (öt) munkanapot meghaladja; a késedelmi kötbér eléri a maximumot,
54. Vállalkozó alapos ok nélkül megtagadja a teljesítést, vagy a teljesítés neki felróható okból ellehetetlenül
55. Vállalkozó megszegi, illetve írásbeli felszólítás ellenére sem teljesíti a jelen Szerződésben foglalt kötelezettségét,
56. a Vállalkozó megtagadja a Megrendelő által adott utasítások végrehajtását,
57. Vállalkozó fizetésképtelenné válik, felszámolási, végelszámolási vagy kényszertörlésre irányuló eljárás indul vele szemben,
58. Vállalkozó gazdasági társaság vezetőjével, képviselőjével, vagy a szerződés teljesítésében résztvevő alkalmazottjával szemben jogerős elmarasztaló határozatot hoznak szakmai tevékenységét érintő szabálysértés vagy bűncselekmény miatt,
59. Vállalkozó nem jelenti be haladéktalanul, ha elveszíti a nemzeti vagyonról szóló 2011. évi CXCVI. törvény 3. § (1) bekezdés 1. pont b) alpontja szerinti „átlátható szervezet” státuszát;
60. Megrendelő a szerződésszerű teljesítés ellenére jelen Szerződés V. 2. pontjában meghatározott határidőn belül nem igazolja a teljesítést, vagy azt indokolás nélkül megtagadja,
61. Megrendelő a fizetési kötelezettségének a Vállalkozó erre vonatkozó írásbeli felszólítása ellenére, az abban rögzített legalább 30 napos határidőben sem tesz eleget.
62. A Szerződés szerződésszerű teljesítésen kívüli bármely más okból történő megszűnése esetén a Felek kötelesek egymással az addig teljesített szolgáltatásokkal kapcsolatban elszámolni.
63. A Szerződés Vállalkozó súlyos szerződésszegése miatti azonnali hatályú felmondása, illetve az ebből eredő következmények nem minősülnek károkozásnak, Vállalkozó ebben az esetben nem tarthat igényt kárainak megtérítésére.
64. A jótállásra vonatkozó VII.2. és VIII. 3.3 pontok hatálya az utolsó jótállási határidő elteltével szűnik meg.
65. Kapcsolattartás
66. Felek jelen Szerződés teljesítésével kapcsolatos dokumentumokat, nyilatkozatokat, értesítéseket és tájékoztatásokat (a továbbiakban együttesen: közlések) írásban közlik egymással. Felek az írásbeli nyilatkozatnak főszabályként az elektronikus levelezést (e-mail), ennek akadályba ütközése esetén – sürgős esetben –a postai küldeményt tekintik. **A Szerződés II.4. pont szerinti határidő-hosszabbítás kizárólag postai úton megküldve érvényes.**
	1. A másik Fél részére elektronikus úton küldött közlés az elektronikus levelezőrendszer szerinti kézbesítési jelzésben (ennek hiányában a címzett által küldött visszaigazolásban) foglaltak szerint tekintendő kézhez vetnek (kézbesítettnek).
	2. Postai úton (ideértvé futár vagy küldemény-továbbító szolgálat igénybevételét is) történő kapcsolattartás esetében:
		1. a közlés tértivevényes postai küldeményként a tértivevényen szereplő átvételi időpontban, futárral vagy küldemény-továbbító szolgálattal küldés esetén a nyilvántartásukban megjelölt időpontban minősül kézhez vettnek (kézbesítettnek);
		2. a közlés átvételének megtagadása esetén az átvétel megtagadásának napján, ha a küldemény „nem kereste” jelzéssel érkezik vissza, a közlés a kézbesítés megkísérlésének napján minősül kézhez vettnek (kézbesítettnek).
67. Amennyiben a Szerződés teljesítése során a Vállalkozó érdekkörében a IV. 16.2. pont szerinti olyan körülmény vagy akadály áll elő, amely a szerződésszerű teljesítést akadályozza, a Vállalkozó erről telefonon köteles haladéktalanul értesíteni Megrendelőt, egyidejűleg írásban (e-mail, vagy telefax útján) is megerősítve az értesítést. Vállalkozónak az értesítésben meg kell jelölnie az akadály elhárulásának és a teljesítésnek a várható időpontját, valamint a késedelem okát. Az értesítés elmulasztásából eredő kárért Vállalkozót a IV.16.4 pont szerinti felelősség terheli.
68. Feleknek a Szerződéssel kapcsolatos közléseiket az alább kijelölt kapcsolattartókon és elérhetőségeken keresztül kell megtenniük egymás felé.

**Megrendelő teljes jogkörrel rendelkező és teljesítésigazolásra jogosult képviselője:**

*Szabó Nándor főosztályvezető*

Hivatalüzemeltetési és Intézményfejlesztési Főosztály

Cím: 1052 Budapest, Városház u. 9-11.

Telefon: +36 (1) 327-1749

E-mail: Szabo.Nandor@budapest.hu

**Megrendelő szakmaikapcsolattartásra jogosultképviselője:**

*Beke Zsolt ügyintéző*

Hivatalüzemeltetési és Intézményfejlesztési Főosztály - Épületfenntartási és Karbantartási Osztály

Cím: 1052 Budapest, Városház u. 9-11.

Telefon: +36 1 327-1449

E-mail: beke.zsolt@budapest.hu

**Vállalkozó teljes jogkörrel rendelkező képviselője:**

Név: ............................................

Cím:……………………………….

Telefon .:…………………………

E-mail:……………………………

**Vállalkozó részéről szakmai kapcsolattartásra jogosult:**

Név: ............................................

Cím:……………………………….

Telefon .:…………………………

E-mail:……………………………

Vállalkozó az eseti hibabejelentéseket az alábbi telefonszámon fogadja:

Telefon: ………………………………

1. Felek rögzítik, hogy bármely közlés kizárólag abban az esetben alkalmas joghatás kiváltására, amennyiben a küldő Fél személye, valamint a másik Fél személye és elérhetőségei a Felek által utolsóként megjelölt kapcsolattartási adatoknak megfelelnek, illetve a X 1. pontban foglaltaknak megfelelően kézhez vettnek (kézbesítettnek) minősül.
2. A kapcsolattartók személyében, adataiban és az értesítési címekben bekövetkezett változásokról Felek kötelesek egymást haladéktalanul, de legkésőbb 2 (kettő) naptári napon belül írásban értesíteni.
	1. Ezen értesítés kézbesítéséig a korábbi címre a X.1. pont szerint megküldött értesítések szerződésszerűen megküldöttnek tekintendők.
	2. Az értesítés elmulasztásából vagy késedelmes teljesítéséből eredő károkért a mulasztó vagy késedelembe eső Felet terheli a felelősséget.
	3. A kapcsolattartói adatokban bekövetkezett változásokról szóló közlések Felek megállapodása alapján nem minősülnek a Szerződés módosításának. Az erről szóló egyoldalú írásbeli közlést Felek annak kézhezvételével (kézbesítésével) a másik fél által elfogadottnak tekintik.
3. **Vis maior**

**1.** Felek mentesülnek a szerződésszegés következményei alól, amennyiben a szerződésszerű teljesítést rajtuk kívül álló, előre nem látható, elháríthatatlan esemény, cselekmény fizikailag vagy más módon gátolja (a továbbiakban: **„Vis Maior”**). A Felek ilyen Vis Maior eseménynek tekintik különösen a természeti és más katasztrófákat, háborús vagy más konfliktusokat, embargót, járványokat, feltéve, hogy a Vis Maiorral érintett Fél vonatkozásában a Ptk. 6:142. § szerinti mentesülés feltételei fennállnak. Felek nem tekintik Vis Maior eseménynek az Eladó, vagy az általa a teljesítésbe bevont gazdasági vagy egyéb szereplők – így különösen az alvállalkozója, alkalmazottja, szállítója –, illetve a gyártó saját üzemi rendjének szervezési vagy egyéb zavarát, az előbbiek alkalmazottainak magatartását (belső Vis Maior), valamint az egyéb piaci beszerzési nehézségeket.

**2.** Felek nem tekintik a Vis Maior események közé tartozónak az olyan körülményeket, melyek a COVID-19 világjárvánnyal vagy az orosz-ukrán háborús helyzettel összefüggésben állnak fenn.

**3.** A Vis maiorra hivatkozó Felet terheli annak bizonyítása, hogy a Vis Maior eseménynek a szerződésszerű teljesítésre kiható következményét az adott helyzetben elvárható gondosság tanúsítása esetén sem – vagy csak aránytalan áldozat árán – lehetett volna elhárítani.

**4.** Ha bármely Fél megítélése szerint valamely körülmény kihathat kötelezettségei teljesítésére, haladéktalanul értesítenie kell a másik Felet, megadva a körülmények jellegét, feltehető időtartamát és valószínű hatását.

**5.** Az akadályoztatott Félnek minden tőle elvárhatót meg kell tennie annak érdekében, hogy az akadályoztatás hatásait elhárítva teljesíteni tudja szerződéses kötelezettségeit.

1. Bizalmas információk és kötelező nyilvánosság
2. Felek kötelezettséget vállalnak arra, hogy a jelen Szerződéssel összefüggésben egymásról szerzett valamennyi adatot, információt melyek nem közismertek és harmadik személyek tudomására jutása a másik Fél gazdasági érdekeiket sértené vagy veszélyeztetné, illetve egyéb hátrányos következménnyel járna, úgy tekintenek, mint az érintett Fél üzleti titka, és mint ilyet szigorúan bizalmasan kezelik. Felek ennek megfelelően vállalják, hogy ezeket az érintett Fél eltérő, kifejezett, előzetes és az adatok körét pontosan meghatározó írásbeli engedélye nélkül - jogszabályi kötelezettség esetét kivéve - nem hozzák nyilvánosságra, harmadik személyeknek nem szolgáltatnak ki, és számukra nem tesznek hozzáférhetővé sem a jelen Szerződés hatályának fennállása alatt, sem azt követően. Felek a fentiek megszegésével okozott kárért teljes körű és korlátlan kártérítési felelősséggel tartoznak.
3. Vállalkozó tudomásul veszi, hogy Vevő az információs önrendelkezési jogról és információszabadságról szóló 2011. évi CXII. törvény (a továbbiakban: Infotv.) 26-27.§ -ban foglaltak alapján helyi önkormányzati közfeladatot ellátó szervnek minősül, s mint ilyen, a kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, adatok és információk közérdekű adatnak minősülnek. Erre tekintettel Vállalkozó tudomásul veszi, hogy a Szerződés aláírásával hozzájárul jelen Szerződés és esetleges módosításainak teljesítésével, illetve a nyújtott szolgáltatásokkal kapcsolatos, az Infotv. vonatkozó rendelkezéseiben meghatározott adatainak az Infotv. szerinti nyilvánossá tételéhez.
4. Egyéb rendelkezések
5. Feleknek megállapodnak, hogy köztük a jelen Szerződés bármely rendelkezésének értelmezésével vagy teljesítésével kapcsolatban felmerülővitás kérdéseket elsődlegesen békés úton, tárgyalásokkal igyekeznek rendezni. Felek bírósághoz csak azután fordulnak, ha tárgyalásos rendezés ésszerű határidőn belül nem vezetett eredményre.
6. Felek a Szerződés teljesítése során a külön nevetett eseteken túl is kötelesek folyamatosan együttműködni. Felek rögzítik, hogy a Vállalkozó bejelentési kötelezettséggel tartozik Megrendelő felé a IX. 7. e) és f) pontokban meghatározott körülmények bekövetkezése esetén.
7. Vállalkozó a Szerződés aláírásával az alábbi nyilatkozatokat teszi.
	1. Vállalkozó kijelenti, hogy rendelkezik a jelen Szerződés szerinti szolgáltatások teljesítéséhez megkívánt szakértelemmel és gyakorlattal, valamint szükséges személyi, tárgyi és anyagi feltételekkel Vállalkozó nyilatkozik, hogy rendelkezik az econoMaster típusú portálajtók szereléséhez szükséges, a G-U Magyarország Kft. által kibocsátott oklevéllel vagy más arra jogosító okirattal, melynek fénymásolt példánya jelen Szerződés *3. számú mellékletét* képezi.
	2. Vállalkozó kijelenti, hogy törvényesen megalapított és működő gazdasági társaság; tevékenységét a szolgáltatás nyújtásához a mindenkor szükséges hatósági és egyéb engedélyek, hozzájárulások birtokában, a bennük foglalt előírások, valamint a hatályos jogszabályok rendelkezéseinek megfelelően végzi.
	3. Vállalkozó kijelenti, hogy nem áll csőd-, felszámolási- vagy végelszámolás eljárás, illetve kényszertörlési vagy végrehajtási eljárás alatt.
	4. Vállalkozó tudomásul veszi, hogy jegyzett tőkéjének csökkenését, cégformájának megváltozását, átalakulását köteles az erre vonatkozó döntést követően haladéktalanul írásban bejelenteni Megrendelő részére
	5. Az államháztartásról szóló 2011. évi CXCV. törvény 41. § (6) bekezdésében foglaltakra tekintettel Vállalkozó kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pont b) alpontja alapján átlátható szervezetnek minősül, továbbá tudomásul veszi, hogy kifizetés nem teljesíthető átlátható szervezetnek nem minősülő szervezet részére. Jelen nyilatkozatban foglalt változás esetén Vállalkozó köteles erről Megrendelőt haladéktalanul tájékoztatni.
8. Felek kikötik, hogy a jelen Szerződés a Felek közötti megállapodás valamennyi feltételét tartalmazza (Teljességi záradék). Felek kifejezetten kizárják, hogy a Szerződés tartalmává váljék minden szokás, amelynek alkalmazásában a Felek korábbi üzleti kapcsolatukban megegyeztek, és minden gyakorlat, amelyet egymás között kialakítottak. Szintén nem válik a Szerződés tartalmává az adott üzletágban a hasonló jellegű szerződés alanyai által széles körben ismert és rendszeresen alkalmazott szokás.
9. Ha a jelen Szerződés valamely része érvénytelen vagy azzá válik, vagy a jelen Szerződés valamely rendelkezése a továbbiakban nem alkalmazható, a Szerződés egyéb rendelkezései továbbra is teljes hatállyal bírnak, kivéve, ha az érvénytelen vagy érvénytelenné vált rész nélkül a Felek a jelen Szerződést nem kötötték volna meg, és az érintett rész megfelelően nem módosítható.
10. A jelen Szerződésben nem szabályozott kérdésekben a Ptk., illetve a szolgáltatási tevékenységhez kapcsolódó hatályos szakmai jogszabályok rendelkezései irányadók. Felek rögzítik továbbá, hogy azon kérdések tekintetében, melyeket jelen Szerződés külön nem szabályoz, de amelyekre Megrendelő által közzétett ajánlatkérés és annak mellékletei, valamint a Vállalkozó által benyújtott ajánlat rendelkezést tartalmaz, úgy e dokumentumok vonatkozó részei Felek jogviszonyában kötelező erővel bírnak.
11. Jelen Szerződés kizárólag a fizikai csatolás nélkül is elválaszthatatlan részét képező mellékletekkel (1. sz. melléklet – Ajánlati adatlap, 2. sz. melléklet – Műszaki leírás; 3. melléklet: az econoMaster típusú portálajtók szereléséhez szükséges, a G-U Magyarország Kft. által kibocsátott oklevéllel vagy más arra jogosítóokirat) együtt érvényes.

Jelen Szerződést a Felek elolvasás és közös értelmezés után, mint akaratukkal mindenben megegyezőt, jóváhagyólag írják alá, 4eredeti példányban, melyből 3 példány Megrendelőt, 1 példány Vállalkozót illeti meg.

|  |  |
| --- | --- |
| Budapest, 2023. ……(hó) ……(nap) ……………………………………………….**Megrendelő****Budapest Főváros Főpolgármesteri Hivatal**képviseli *dr. Számadó Tamás főjegyző* megbízásából:Szabó NándorfőosztályvezetőHivatalüzemeltetési és Intézményfejlesztési Főosztály | Budapest, 2023. ……(hó) ……(nap) …………………………………………….**Vállalkozó**……………………………….képviseli:…………… |

Pénzügyi ellenjegyzést végezte:

Budapest, 2023. ……(hó) ……(nap)

           …………………………………………………………………..

                      Berente Katalin

                              gazdasági igazgató

                    Gazdasági Igazgató Irodája

**Mellékletek:**

1. sz. melléklet: Ajánlati adatlap
2. sz. melléklet: Műszaki leírás
3. sz. melléklet: Az econoMaster típusú portálajtók szereléséhez szükséges, a G-U Magyarország Kft. által kibocsátott oklevéllel vagy más arra jogosító okirat.
1. Szerződéskötéskor az egyik kitétel értelemszerűen törlésre kerül. [↑](#footnote-ref-1)
2. Értékelési szempont, a nyertes ajánlat alapján a szerződéskötéskor kerül kitöltésre. [↑](#footnote-ref-2)
3. Értékelési szempont, a nyertes ajánlat alapján a szerződéskötéskor kerül kitöltésre. [↑](#footnote-ref-3)
4. A késedelmi kötbér minimuma munkanaponként 5000 Ft, azonban a vállalt kötbér mértéke értékelési szempont, így a konkrét mérték a nyertes ajánlat alapján a szerződéskötéskor töltendő ki. [↑](#footnote-ref-4)